[{"text_idx": "#000002", "text": "S\u0302ajne ne ekzistas homoj, kiuj almenau\u0306 unufoje en la vivo ne sentis tian suferon.\nBedau\u0306rinde ni estas devigitaj viziti dentistejon pli ofte, c\u0302ar la malsanoj de dentoj estas diversaj.\nEkzemple la kario postulas apliki borilon, kaj felic\u0302e nuntempe ekzistas tre rapidturnaj aparatoj, kiuj ebligas fari necesan truon fulmrapide kaj poste plenigi la malsanan parton de dento per plombo.\nPlomboj ne nur rapide durig\u0302as, sed estas sufic\u0302e firmaj, do tute alie ol kiam mi frekventis mian bazlernejon, kiam ne tro pacienca dentistino kuracis niajn dentojn sen sendolorigilo."}, {"text_idx": "#000003", "text": "Tiamaj plomboj estis el amalgamo, kaj la kuracitaj per g\u0302i dentoj ne aspektis interese kaj estis iom dang\u0302eraj por la sano pro la enhavo de arg\u0302entkolora hidrargo.\nKelkaj pacientoj havas problemojn kun gingivoj suferante diversajn inflamojn.\nAlies dentoj kovrig\u0302as per s\u0302tono, kiun oni devas de tempo al tempo forigi.\nMi ne intencas listigi c\u0302iujn dentoproblemojn c\u0302i tie."}, {"text_idx": "#000004", "text": "En Pollando pri la sano zorgas la Nacia Sanfonduso, kiu instuticio ne antau\u0306vidas tro multajn intervenojn koncerne dentojn pageblajn de la s\u0302tato.\nPro tio, kiam doloras vin la dento, eltiru vian monujon kaj vizitu unu el pluraj privataj dentistejoj.\nSe tio interesas vin kutime unu plombo kostas tie c\u0302i c\u0302irkau\u0306 100 zlotojn, t.e."}, {"text_idx": "#000005", "text": "...c\u0302io estas en ordo, se en tia privata kabineto laboras bona fakulo, kiu tuj rekonos g\u0302uste vian problemon kaj entreprenos adekvatan agon.\nEstas krome bone, se la fakulo agas rapide kaj lerte regas siajn ilojn.\nAlikaze anstatau\u0306 10-15 minutoj da sidado sur la sendube oportuna dentista fotelo, vi pasigos tie du-, tri- au\u0306 ec\u0302 kvaroble pli da tempo kun larg\u0302e malfermita bus\u0302o.\nC\u0302iu scias, ke oni ne vizitas tiun c\u0302i lokon por agrablo, do temas pri tio, ke c\u0302io okazu kiel eble plej rapide."}, {"text_idx": "#000006", "text": "Mi estas bons\u0302anca, c\u0302ar antau\u0306 jaroj en mia c\u0302irkau\u0306aj\u0302o ekfunkciigis sian kabineton unu juna dentisto, kiu lau\u0306 mi plenigas c\u0302iajn postulojn supre de mi menciitajn kaj certe ec\u0302 multe pli.\nLa fakulo laboras tute memstare sen iu helpanto.\nLi tuj bone orientig\u0302as kiel helpi kaj laboras tre lerte, rapide, senhezite.\nLi volonte respondas miajn demandojn (c\u0302ar mi estas tre demandema) kaj forigas miajn dubojn.\nTrankviligas min okaze de timo.\nC\u0302io, kion li diras, vere efektivig\u0302as.\nElirinte el lia kabineto, mi estas sekura, c\u0302ar li estas preta helpi al mi preskau\u0306 c\u0302iumomente, se trafus min io neantau\u0306videbla."}]